Vi blev modtaget af en venlig og smilende Anna som instruerede os i det praktiske omkring lejligheden. Vi følte os velkomne og den levede som sådan op til vore forventninger - dog var vi overraskede over, at opholdsrummet ikke havde direkte vindue ud i det fri - men gennem det ganske lille køkken. Lejligheden ligger i et roligt kvarter og samtidig ikke langt fra San Pietro station og bus 64 endestationen (desværre også kaldt lommetyvenes favoritnummer - hvilket vi fik at føle). Peterspladsen var også blot nogle minutters gang derfra og vi nød udsigten til den smukt oplyste kuppel hver aften. Dejligt at kunne tilberede mad om aftenen efter mange timer rundt i den skønne by - og benyttede os meget af indkøbsmuligheden i det nærtliggende supermarked.